der voirs gehuysschen te beyden zijden op goede en loflike onderpande
gecocht selen werdden talsulken rechte en condicien dat de voirs her
symoen en sijn huysvrouwe en de laurtlevende van hen beiden die
huer beider leefdaghe hebben en heffen sullen en den lanxtlevenden van
hen beiden sullen die moeten bliven den voirs amelreke en sijne wive ende
nae hen huen wettigen kinden met condicien oft die rinte ter quitigen
wordden gecocht en naemails werdden afgeleecht dat des voirs es
inden coepbrieve sal werdden besorcht en oic dat die peninghen dan inden
wissel souden moete comen om wedom bij rende der voirs gehuyssce
hen symoens en sijns wijfs en amelrijx en sijns wijfs altoes als
dat gebuerde weder aengeleeght te werdden Alsoe dat de voirscr
viven metten savoren en de voirs gecochte hondert en dertich
hollan guld erflic altijt sijn sullen onversundert pncipael pant
en versweghen verbonden den voirs gehuysscen en den lanxt
levenden van hen beiden jairlix hue voirs rinte nae begrijp
vand tractaete voirger betailt te werdden sonder enigen last
oft comer Ende sullen die selve hondert en dertich guld hollan
oic dair voe verbonden wordden en bliven dat de voirs amelric
noch sijn kinde de voirs vivers en savore niet en selen laten
vergaen mair ten mynsten onderhouden inden state dair zij nu
inne sijn oft bat en de voirs hondert en dertich hollan gul
erflic en selen met gecocht werdden in mynden porceelen
dan een viendeel teenen male ten mynsten het en ware bij
sente van allen beyden ptien voirs Item oft gebuerde dat
de voirs peninghe nu oft hier naemails alse aengeleecht
sijnde weder afgeleecht waen inden wissel bleven staen sond
aengeleecht te werdden dat dan de voirs gehuysscen van tmijne
te tmijne alsoe langhe als dat gebuerde des oft god wilt niet
vallen en sal hue voirs lijfpen aende voirs hoetpeninghe oft
aen de voirs vivers selen moigen trecken dairt hen best en
gereetst sal duncken Ende gebuerde dat soe langhe vii